เก็งกำไร 9 หุ้นร้อน SET มีจังหวะฟื้นตัว
นักวิเคราะห์มองดัชนีหุ้นไทยวันนี้มีจังหวะฟื้นตัว แต่ในระยะสั้นยังอยู่ในรูปแบบพักฐาน ขณะที่อัพไซด์ตลาดค่อนข้างจำกัด เนื่องจากนักลงทุนยังไม่แน่ใจเกี่ยวกับปัจจัยจากต่างประเทศ การลงทุนจึงเน้นเพียงเก็งกำไรเท่านั้น
23 ก.พ. 2560

ข่าวหุ้นธุรกิจออนไลน์รายงาน เช้านี้ ณ เวลา 9.18 น. ค่าเงินบาทอยู่ที่ 34.97 บาทต่อเหรียญ ขณะที่ตลาดหุ้นเอเชียปรับตัวลง หลังสัญญาน้ำมันดิบ WTI ปรับตัวลงเป็นวันแรกในรอบ 4 วันทำการ จากกระแสคาดการณ์ที่ว่า สต็อกน้ำมันดิบของสหรัฐจะปรับตัวเพิ่มขึ้น โดยสำนักงานสารสนเทศด้านพลังงานสหรัฐ (EIA) จะเปิดเผยรายงานสต็อกน้ำมันดิบในวันนี้
นักวิเคราะห์มองดัชนีหุ้นไทยวันนี้มีจังหวะฟื้นตัว แต่ในระยะสั้นยังอยู่ในรูปแบบพักฐาน ขณะที่อัพไซด์ตลาดค่อนข้างจำกัด เนื่องจากนักลงทุนยังไม่แน่ใจเกี่ยวกับปัจจัยจากต่างประเทศ การลงทุนจึงเน้นเพียงเก็งกำไรเท่านั้น หุ้นเด่นเลือก PTTGC-KKP-TISCO-KTB-PLANB-SUSCO-EASON-GFPT และ TKN
 
บล.แอพเพิล เวลธ์ ระบุในบทวิเคราะห์ (23 ก.พ.) ภาวะการซื้อขายวานนี้ฟื้นตัวจากหุ้นกลุ่มพลังงานและปิโตรเคมี รับทิศทางราคาน้ำมันปรับตัวเพิ่มขึ้น ขณะที่ PTT จะเพิ่มงบลงทุนในช่วง 5 ปี จำนวน 5.37 แสนล้านบาท และอนุมัติงบสำรองลงทุนใน PTTOR สำหรับตัวเลขเศรษฐกิจวานนี้ การส่งออกรถยนต์และดัชนีความเชื่อมั่นภาคอุตสาหกรรม ม.ค. ที่ผ่านมายังชะลอตัว
กลยุทธ์การลงทุน ประเมินดัชนี SET แกว่งตัวในกรอบ 1,560 – 1,580 จุด โดย Upside ตลาดยังค่อนข้างจำกัด เนื่องจากนักลงทุนยังไม่แน่ใจเกี่ยวกับนโยบายสหรัฐจะกระทบต่อ Fund Flow อย่างไร ขณะที่ประเด็นการปรับขึ้นดอกเบี้ยสหรัฐยังคงกดดันตลาด จึงให้น้ำหนักเพียงเก็งกำไรระยะสั้นตามกรอบการลงทุน แนะนำซื้อ GFPT (Consensus17.50 บาท) รายงานกำไรสุทธิไครมาส4/59 ดีกว่าคาดการณ์ Consensus +15 %
 
บล.ธนชาต ระบุในบทวิเคราะห์ (23 ก.พ.) ว่า SET มีจังหวะฟื้นตัวที่แนวรับ แต่แนวโน้มระยะสั้นยังอยู่ในช่วงการ “พักฐาน” ต่อไปกรอบ 1,564-1,578 จุด คาดกลุ่มหุ้นปันผลดี และผลการดำเนินงานเติบโตเด่นยังจะ Outperform ตลาดต่อ ขณะที่รายงานการประชุม Fed มองเศรษฐกิจฟื้นตัวดี เงินเฟ้อเร่ง มีโอกาสขึ้นดอกเบี้ยเร็วๆ นี้
กนะนำ “ซื้อ” PTTGC มองกำไรจากทั้ง 1) Olefin ที่ได้รับผลบวกจากราคา LDPE LLDPE สูง 2) Aromatic ส่วนต่าง Benzene กับวัตถุดิบสูง US$500/ตัน และ 3) โรงกลั่น ค่าการกลั่นสูง US$6-7/bbl สนับสนุนกำไรไตรมาส 1/17 เติบโตแกร่งต่อเนื่องจากปลายปีก่อน
รวมไปถึงแนะนำ “ซื้อ” หุ้นปันผลสูง 1) KKP คาดปันผลครึ่งปีหลังของปี 2016 ที่ 2.3 บาท/หุ้น หรือ 3.6% และปีนี้สูง 7.7% 2) TISCO ปันผล 3.50 บาท/หุ้น หรือ 5.2% และ 3) KTB คาดปันผล 0.89 บาท/หุ้น หรือ 4.5%
และ ซื้อ” หุ้นเติบโต 1) PLANB เม็ดเงินโฆษณาเร่งตัว มีแหล่งรายได้ใหม่จาก sport marketing หนุนกำไรโต 54% ปีนี้ 2) SUSCO ขยายปั๊มน้ำมันเชิงรุกปีนี้ 3) EASON ธุรกิจสีรถจักรยานยนเติบโตทั้งใน-ต่างประเทศ
 
บล.กรุงศรี ระบุในบทวิเคราะห์ (23 ก.พ.) มีมุมมองเป็นกลางถึงบวกคาดดัชนียังมีโอกาสขึ้นต่อโดยมีโมเมนตัมบวกต่อเนื่องจากเมื่อวาน อย่างไรก็ตาม คาดดัชนีจะเพิ่มขึ้นได้ในกรอบจำกัด เนื่องจากตลาดยังไม่มีปัจจัยบวกใหม่ที่ชัดเจน กลุ่มพลังงานอาจจะถูกกดดันจากราคาน้ำมันดิบที่ลดลงแต่น่าจะมีผลต่อหุ้นในกลุ่มนี้ไม่มากเนื่องจากหลายตัวจ่ายปันผลค่อนข้างดี อาทิ SPRC TOP ขณะที่วันนี้ PTT ยังมีปัจจัยบวกจากความคืบหน้าในการนำบริษัทลูก PTTOR เข้าจดทะเบียนในตลาดหลักทรัพย์มาช่วยพยุง
ขณะที่หุ้นกลุ่มธนาคารน่าจะยังมีแรงซื้อเก็งกำไรและดักข่าวการประกาศจ่ายเงินปันผลในช่วงสัปดาห์หน้า อาทิ KKP KTB  ส่วนหุ้นขนาดกลางถึงเล็กยังเน้นเก็งกำไรกลุ่มที่คาดว่าจะประกาศผลประกอบการออกมาดี อาทิ กลุ่มเหล็ก AMC PERM และจ่ายปันผลสูง PAP TMT ส่วนหุ้นที่มีปัจจัยบวกเฉพาะตัวในวันนี้ยังเป็นกลุ่มเดินเรือ (PSL TTA) โดยค่าระวางเรือ (BDI) เพิ่มขึ้นต่อเนื่องเป็นวันที่ 5 อีก 28 จุด (+3.6%) ปิดที่ 806 จุด
กลยุทธ์การลงทุนวันนี้ : Selective buy หุ้นเก็งกำไรระยะสั้น : TKN (ซื้อ/เป้า 31 บาท) เก็งกำไรไตรมาส 4/16 น่าจะออกมาตามคาด และไม่แย่เหมือนที่ตลาดวิตกราคาที่ลดลงเป็นโอกาสเข้าซื้อ คาดกำไรไตรมาส 4/16 ประมาณ 228 ล้านบาทเพิ่มขึ้น 13% จากไตรมาสก่อน และ 50% จากไตรมาสเดียวกันในปีก่อน